મેહુલ પોતાની જાત સાથે વાર્તાલાપ કરતો-કરતો પોતાની ખખડધ જ સાઈકલ પર ધીમી ગતિએ ચાલ્યો જાતો હતો. એવામાં તેણે એક દ્રસ્ય જોયું અને બ્રેક મારીને ઊભો રહી ગયો. કોઇક જખ્મી માણસને બે-ત્રણ જણા સ્ટ્રેચર દ્વારા એમ્બ્યુલંસમાં ચડાવી રહ્યા હતા. માણસોની મોટી ભીડ જમા થયેલી હતી. ક્ષણવારમાં તો જોર-શોરથી હોર્ન વગાડતી એ એમ્બ્યુલન્સ પૂરઝડપે રસ્તા પર જગ્યા બનાવતી દોડવા માંડી. શું બન્યુ છે એ જાણવાની તાલાવેલી જાગતા તે ટોળાની નજીક પહોંચ્યો. ટોળામાં થઈ રહેલી વાતો પરથી તેને જાણવા મળ્યું કે પ્રખ્યાત બોક્સિંગ ચેમ્પિયન રાકાને જે કોઈ હરાવી દે એને રૂપિયા ચાર લાખનું રોકડ ઈનામ મળવાનું છે એવા પેમ્પલેટ ગામની ભીંતો પર ચોંટાડવામાં આવેલા. પૈસાની જરૂરિયાતવાળો એક સજ્જન જાણી જોઈને હાડકા તોડાવવા રાકાના હાથના એટલા ફટકા ખાધા કે તેનાં શરીરનું એકેય હાડકુ સાજુ નહિ રહ્યું હોય. અરે, મોંમાથી, નાકમાંથી નીકળતા લોહીને લીધે એ જીવશે કે કેમ એ પણ એક પ્રશ્ન છે.